«ሰፈሬ ላይ እግር ኳስን ተጫውቼ ማደጌ ለስኬቴ ትልቅ በር ከፍቶልኛል። በጊዜው በሄድንበት ሰፈር ሁሉ እንታወቅ ነበር» በማለት ባዩ የልጅነት ትዝታው ለዛሬው ስኬታማ የእግር ኳስ ህይወቱ ዋናውን በር እንደከፈተለት ይናገራል። በሰፈር ውስጥ የላስቲክ እና ጨርቅ ኳስ በማንከባለል የተጀመረው የእግር ኳስ ህይወት ተስፋ ሰጪ እና አዲስ መስመር ከፍቷል። ሜዳው በቀላሉ የሚለቅ አይደለም። «ያደቆነ ሴይጣን ሳያቀስስ አይለቅም» እንደሚባለው ብሂል ባዩ ሙሉ ህይወቱ በእግር ኳስ እንዲያሳልፍ እድል የሚከፍቱ ምልክቶች መታየት ጀመሩ። ክህሎቱ እየጨመረ ሄደ፤ ኳስ ከቀልጣፋ እግሮቹ ጋር ፍቅር እየያዛት፤ እሱም በርሷ እየተሳበ ሂደቱ እየከረረ መጣ።